钦定古今图书集成/明伦汇编/氏族典/第312卷 > 程学博
## 钦定古今图书集成/明伦汇编/氏族典/第312卷 > 程学博

按《孝感县志》：“学博，字近约，号二蒲。嘉靖己未进士，授
工部虞衡司主事。自员外郎擢知重庆府。清严刚直，
庭无积案。闻父讣，即徒跣出国门。服阕，补兖州。擢淮
扬兵备，被论谪调贵州参议。时东川、乌蒙、乌撒、芒部、
禄壁水西为患，提兵荡扫。迁云南兵备。下苴、白改诸
寨作乱，攻之三日，擒贼首八人，降二百馀人。擢太仆”
卿，致仕归。